

**PALANGOS MIESTO SAVIVALDYBĖS TARYBA**

**SPRENDIMAS**

**DĖL PALANGOS MIESTO SAVIVALDYBĖS TARYBOS 2021 M. BALANDŽIO 1 D. SPRENDIMO NR. T2-77 „DĖL MOKESČIO UŽ VAIKO IŠLAIKYMĄ PALANGOS MIESTO SAVIVALDYBĖS IKIMOKYKLINIO UGDYMO MOKYKLOSE“ PAKEITIMO**

2023 m. rugpjūčio 31 d. Nr. T2-202

Palanga

Vadovaudamasi Lietuvos Respublikos vietos savivaldos įstatymo 6 straipsnio 10 punktu, 15 straipsnio 2 dalies 29 punktu, Lietuvos Respublikos švietimo įstatymo 70 straipsnio 11 dalimi, Palangos miesto savivaldybės taryba nusprendžia:

1. Pakeisti Palangos miesto savivaldybės tarybos 2021 m. balandžio 1 d. sprendimą Nr. T2-77 „Dėl mokesčio už vaiko išlaikymą Palangos miesto savivaldybės ikimokyklinio ugdymo mokyklose“:

1.1. pakeisti 2.1 papunktį ir jį išdėstyti taip:

„2.1. ankstyvojo amžiaus ugdymo grupių vaikams (1–3 m.): pusryčiai – 0,63 Eur, pietūs – 1,60 Eur, vakarienė – 0,63 Eur;“

1.2. pakeisti 2.2 papunktį ir jį išdėstyti taip:

„2.2. ikimokyklinio ugdymo grupių vaikams (3–5 m.): pusryčiai – 0,92 Eur, pietūs – 1,85 Eur, vakarienė – 0,63 Eur;“.

2. Nustatyti, kad šis sprendimas įsigalioja 2023 m. rugsėjo 1 d.

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo gavimo dienos.

Meras Šarūnas Vaitkus